13/08/2019 | Administración LocalMunicipal
Aranga
Secretaría - Intervención
Convocatoria de axudas para o alumnado para adquisición de material escolar 2019/2020

O Pleno municipal, na sesión do 07/08/2019, aprobou a convocatoria das subvencións para adquisición de material escolar 2019/2020, o que se fai público para xeral coñecemento e efectos. BASES DA CONVOCATORIA DE CONCESIÓN DE AXUDAS AO ALUMNADO DO CEIP A CASTELLANA PARA A ADQUISICIÓN DE MATERIAL ESCOLAR, CURSO 2019/2020 Primeira.–Obxecto da convocatoria. A presente convocatoria ten por obxecto o cofinanciamento da adquisición de material escolar para as familias do concello de Aranga con nenos/as cursando estudos de educación infantil e primaria no centro público sito no termo municipal de Aranga. As subvencións obxecto desta convocatoria efectuaranse con cargo á aplicación orzamentaria 2019.231.48002. Segunda.–Destinatarios das axudas.1. Poderán solicitar estas axudas aqueles cidadáns que reúnan os requisitos previstos no parágrafo terceiro deste apartado.2. As axudas cubrirán, por un importe máximo de 75 € (por alumno/a e curso) necesidades nas áreas de instrución ou educación. No concepto de material escolar inclúese o material necesario para o desenvolvemento do curso académico en función das diferentes obrigas establecidas polo colexio así como das técnicas de aprendizaxe utilizadas (mandilón, chándal, material informático, etc). 3. Requisitos que deberá reunir o/a solicitante: a) Polo menos un dos pais/titor legal e máis o fillo/a para o que se destinará a axuda deberán estar empadroados no Concello de Aranga cun mínimo de 6 meses de antigüidade, agás os supostos excepcionais previamente acreditados pola educadora familiar. b) Ter a garda e custodia do/a menor. c) Que o/a menor estea matriculado nalgún curso de educación infantil ou primaria do centro de ensinanza pública do Concello de Aranga. d) Estar ao corrente no pagamento dos tributos municipais. Terceira.–Solicitude.1. Os solicitantes presentarán unha solicitude por cada unidade familiar, no modelo oficial que se xunta como anexo e que se facilitará nas oficinas municipais.2. A presentación da solicitude implicará a autorización ao Concello para a comprobación dos datos declarados nela e a aceptación das condicións das bases.3. O modelo de solicitude deberá ir acompañado polos seguintes documentos (orixinais ou copias compulsadas): – DNI do solicitante (pai/nai ou titor/a legal da unidade familiar). – Libro de familia, certificación literal de nacemento ou calquera outro documento público que garantice a cualidade de titular da garda e custodia. – No caso de separación ou divorcio será necesario achegar a sentenza recaída ou convenio regulador correspondente. – Volante de empadroamento da unidade familiar onde conste que o/a solicitante e máis o/a fillo/a para o que se destinará a axuda levan máis de 6 meses empadroados no Concello de Aranga. – Certificación da conta bancaria do/a solicitante. – Se xa teñen a factura do gasto realizado para a o curso escolar 2019/2020, tamén a poden achegar xunto coa solicitude.4. O prazo de presentación de solicitudes é de 20 días naturais, que se contarán a partir do día seguinte á publicación destas bases no Boletín Oficial da Provincia.5. As solicitudes presentaranse no rexistro xeral do Concello de Aranga ou nos lugares previstos no artigo 38.4 da Lei 30/1992, do 26 de novembro.6. A documentación que se achegue deberá ter validez no momento da presentación da solicitude. Cuarta.–Estudo das solicitudes e adxudicación.1. Unha vez que finalice o prazo de presentación de solicitudes procederase á verificación de que están completas e que ningún documento contén erros.2. A continuación procederase a confeccionar a relación de solicitudes que fosen declaradas completas e de seguido ditarase unha proposta de resolución dándolle traslado ao órgano competente para a súa aprobación.3. Logo de condecer a axuda, o Concello de Aranga efectuaralles a oportuna notificación aos/ás beneficiarios/as. Quinta.–Pagamento da axuda, xustificación e reintegro.1. As axudas concedidas serán ingresadas na conta bancaria facilitada xunto coa solicitude.2. Antes do 30 de novembro de 2019 deberá presentar no rexistro de entrada do Concello de Aranga as facturas que acrediten a realización dos gastos para os que foi concedida a axuda.3. A non xustificación de todo ou parte da axuda dará lugar ao reintegro do importe non xustificado xunto cos xuros de mora que correspondan. Sexta.–Compatibilidade da subvención. A concesión destas axudas será compatible con calquera outro tipo de axuda ou subvención que se poida recibir coa mesma finalidade doutras entidades públicas ou privadas, sempre que as axudas concorrentes non superen o custo do material escolar subvencionado. Disposición adicional Para o non previsto na presente ordenanza será de aplicación o que se dispón na Lei 38/2003 xeral de subvencións. Contra esta ordenanza poderá interpoñer un recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, con sede na Coruña, no prazo de dous meses, que se contarán a partir do día seguinte ao da publicación no Boletín Oficial da Provincia, de conformidade co artigo 46 da Lei 29/1998, de 13 de xullo, da xurisdición contencioso-administrativa. Todo isto sen prexuízo de que poida exercitar calquera outro recurso que estime pertinente. Aranga,5 de agosto de 2019. O alcalde Alberto Platas Álvarez SOLICITUDE DE CONCESIÓN DE AXUDAS AO ALUMNADO PARA A ADQUISICIÓN DE MATERIAL ESCOLAR, CURSO 2019/2020 D./D.ª ____________________________________________________, con DNI _____________________, e enderezo en _________________________________, parroquia de _____________________, teléfono _________________________, como pai/nai/acolledor legal do neno/a ___________________________________________________________________________________________________________________________________________, EXPOÑO: Que tiven coñecemento da convocatoria de Axudas ao alumnado do CEIP A Castellana para a adquisición de material escolar, para o curso 2019/2020, e que reúno os requisitos esixidos nela, polo que, SOLICITO: A concesión dos beneficios que se establecen na citada convocatoria. Aranga, ______ de ______________ de 2019. ALCALDE DO CONCELLO DE ARANGA”